Lolland-Falsters Stifts-Tidende, 1844-03-04
Som Referent for den i forrige Møde nedsatte Comitee angaaende en fortsat Underviisning for de confirmerede Bondesønner forelæste Adjunct, Hansen dennes Betænkning, der har været indført i Stiftstidenden No. 15, og udviklede nærmere de Betragtninger, der have ledet Comiteen til de foreslaaede Bestemmelser. Tillige gjorde han Forsamlingen bekjendt med den høiere Bondeskole i Sundbylille i Frederiksborg Amt, hvis Bestyrer, Hr. Cand. Callesen, velvillig havde meddeelt Underretning derom, hvoraf man erfarede, at denne Anstalt har havt en meget ønskelig Fremgang og fra en indskrænket Begyndelse udviklet sig netop til en saadan Skole, som den af Comiteen foreslaaede. P. Steffensen opmuntrede Forsamlingens Medlemmer til at tage sig af Underviisningens Fremme som et af de vigtigste Anliggender for den hele Bondestand, hvorved den Enkelte ikke maatte tænke paa, om han directe kunde have nogen Fordeel deraf selv de, der ikke havde Sønner at seende til de foreslaaede Læreanstalter, burde med Glæde gjøre Opoffrelser for denne Sag, og kunde neppe bedre handle i deres egen sande Jnteresse og for den Stand, de tilhøre. Først blev Oprettelsen af Aftenskoler sat under Discussion, og der hørtes kun een Mening om deres Ønskelighed. Navnlig anførte Hans Bosen efter sin egen Erfaring, da han i sin Ungdom havde besøgt en af en duelig Skolelærer ledet Aftenskole, at den halvvoxne Karl, som frivillig søger Underviisning, fordi Lysten dertil og Overbeviisningen om dens Nytte er bleven levende hos ham, kan ved nogle saa ugentlige Timers Veiledning i et Par Vintere gjøre langt større Fremskridt end den umodne Dreng ved flere Aars tvungne Skolegang. – Man beklagede, at flere Aften skoler, som forhen have bestaaet og virket med Held, af Mangel paa Understøttelse igjen ere blevne hævede, men det Haab blev af Flere udtalt, at det kraftige aandelige Liv, som nu rører sig hos Bondestanden, og navnlig har viist sig ved Landboforeningens Oprettelse, vil være den bedste Borgen for, at saadan Tilbagegang ikke i Fremtiden vil finde Sted. Ved Afstemningen blev det eenstemmig besluttet, at Foreningen ved ovennævnte Offentliggjørelse i Almindelighed opmuntrer til Aftenskolers Oprettelse, hvortil ethvert Medlem efter Evne vilde bidrage i sin Kreds, for at det om muligt kunde bringes dertil, at de unge Karle i ethvert Sogn paa Falster kunde finde Leilighed til nyttig Underviisning i Vinteraftenerne. - Da Forsamlingen derpaa gik over til Comiteebetænkningens anden Deel Oprettelsen af en høiere Bondeskole, blev det af Adskillige yttret, at om end Aftenskolerne ikke aldeles kunde tilfredsstille de Fordringer, man kan gjøre til den confirmerede Ungdoms fortsatte Underviisning, vilde det dog maaskee for Tiden være rettest at indskrænke sig dertil, og først tænke paa at gaae videre, naar en Mængde unge Karle derved vare forberedte til at modtage en meere sammenhængende og fuldstændig Underviisning, og naar Erkjendelsen af Sagens Vigtighed var bleven saa levende og almindelig, at man kunde vente, at Folk vilde bruge de betydelige Offere som ere nødvendige til en saadan Skole, dersom den skal svare til sin Hensigt og dens Bestaaen være betrygget. Fra den anden Side blev det derimod, navnlig af Pastor Hansen, udhævet, at man ingenlunde tør antage, at de udøvendige betingelser for en heldig Fremgang af Aftenskolerne i den Grad og Udstrækning ere tilstede, at Formaalet, hvorom alle vare enige, derved skulde kunne naaes, og fornemmelig, at det Spørgsmaal, som her skulde afgjøres, var om en høiere Skole er ønskelig, ikke om Midlerne til den kunne tilveiebringes, hvilket hele Falsters Befolkning skal besvare, naar Subscriptionsplanerne blive den forelagte. Da nu det Spørgsmaal blev stillet til Afstemning: "Anseer Foreningen en høiere Bondeskoles Oprettelse snarest muligt for ønskeligt," blev dette næsten eenstemmig besvaret med Ja. Med Hensyn til de enkelte Punkter i Comitee betænkningen, som hver for sig bleve satte under Discussion og Afstemning, bleve Comiteens Forslag antagne med Undtagelse af, at den Bestemmelse, at Første=Lærer, skal være en theologisk Candidat, forandres til en videnskabelig dannet Mand, og at betingelserne for Stemmeret i Generalforsamlingen af Deeltagerne udgaae Littra c. "Enhver, som for Tiden betalte Skolepenge, for en Elev eller havde anmeldt en Saadan for et af de to nærmest følgende Aar. – For Øvrigt blev det forbeholdt de eventuelle Deeltagere (o: de, som skjænke i det Mindste 10 Rbd. een Gang for Alle eller 2 Rbd. aarlig i 5 Aar,) at tage saadanne nærmere Bestemmelser, som de maatte ansee for ønskelige, uden at de skulle være bundne ved den her skeete Afstemning. Med Hensyn til Valget af det Sted, hvor Skolen skal anlægges, kunde endnu ingen fast Bestemmelse tages; kun blev det anseet som ønskeligt, om det kunde blive nogenlunde i Midten af Øen. Det blev overladt til Comiteen at udstede den foreslaaede Jndbydelse til Falsters Beboere, og at forelægge Resultatet for en følgende Forsamling i Landboforeningen, der da har at afgjøre, om Deeltagelsen er saa stor, at en Generalforsamling af Subscribenterne bliver at sammenkalde.